Die wêreld in foto’s – 13 Junie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Reddingswerkers Dinsdag besig om die wrak van ŉ veerboot wat in ŉ rivier naby Dhaka in Bangladesj omgeslaan het, uit die water te lig. Foto: AM Ahad, AP ŉ Brand het Dinsdag by die Singapore Refining Company op die Jurong-eiland in Singapoer uitgebreek. Foto: Xinhua Reddingswerkers op die terrein waar ŉ gebou in Nairobi, Kenia, Maandagnag ineengestort het. Minstens tien mense word steeds vermis ná die voorval. Foto: Khalil Senosi, AP Polisiebeamptes Dinsdag by die ondergrondse treinstasie in München, Duitsland, waar ŉ skietvoorval plaasgevind het waarin ŉ vrouepolisiebeampte ernstig gewond is. Die verdagte is in aanhouding. Foto: Sven Hoppe, AP ŉ Vrou van Bandarban in Bangladesj treur oor gesinslede wat hul lewe in ŉ grondstorting verloor het. Swaar reën was die oorsaak van dié storting waarin tientalle mense dood is. Foto: AP